cyanic-selkie/wikianc huggingface dataset:
แอนตัน-บาบินสกีซินโดรม
อาการ
อาการนี้พบมากที่สุดในคนไข้โรคหลอดเลือดสมอง แต่ก็พบในคนไข้ที่มีความบาดเจ็บที่ศีรษะด้วย  นักประสาทวิทยาแม็คโดนัลด์ คริชลีย์พรรณนาอาการนี้ไว้ว่า ความผิดปกติในการทำหน้าที่ที่เกิดอย่างฉับพลันของสมองกลีบท้ายทอย ส่วนใหญ่ทำให้เกิดผลทางกายภาพและจิตภาพที่ความสับสนทางจิตใจปรากฏอย่างเด่นชัด ดังนั้น  อาจจะเป็นเวลาหลายวันก่อนที่ญาติ ๆ หรือเจ้าหน้าที่พยาบาลจะสังเกตว่า  คนไข้มองไม่เห็นอะไร นี่ไม่ใช่เพียงแค่เพราะว่า  คนไข้ไม่เล่าเองว่าตนมองไม่เห็น แต่ว่า คนไข้กลับทำให้ผู้ที่อยู่ใกล้ ๆ เข้าใจผิดโดยมีพฤติกรรมและคำพูดเหมือนกับว่ามองเห็น ถึงอย่างนั้น คนไข้จะเรียกความสนใจก็เมื่อเดินชนเฟอร์นิเจอร์  เดินสะดุดสิ่งของ  และมีปัญหาในการไปในที่ต่าง ๆ คนไข้อาจจะพยายามเดินผ่านกำแพงหรือประตูเพื่อที่จะไปสู่อีกห้องหนึ่ง ความน่าสงสัยก็จะเพิ่มขึ้นเรื่อย ๆ เมื่อคนไข้เริ่มกล่าวถึงบุคคลและวัตถุต่าง ๆ ที่อยู่รอบ ๆ ตัว  ทั้ง ๆ ที่บุคคลหรือสิ่งเหล่านั้นไม่ได้อยู่ในที่ใกล้ ดังนั้น  คนไข้จึงปรากฏว่ามีอาการสองอย่าง  คือ  ภาวะเสียสำนึกความพิการและการกุเหตุความจำเสื่อม โดยที่อาการหลังมีอิทธิพลต่อทั้งการพูดต่อทั้งพฤติกรรม
ถ้าตั้งประเด็นว่าอาการที่พึ่งกล่าวถึงเป็นอาการตรงกันข้ามกับสภาวะเห็นทั้งบอด (blindsight)  อาจจะทำให้เข้าใจเรื่องนี้ชัดเจนยิ่งขึ้น   สภาวะเห็นทั้งบอดเป็นอาการที่ปรากฏต่อคนไข้ว่าไม่สามารถเห็นอะไรในส่วนหนึ่งของลานสายตา  แต่ความจริงแล้ว  กลับมี "การเห็น" ที่คนไข้สามารถนำข้อมูลไปใช้ได้จริง ๆ
เหตุ
สาเหตุที่คนไข้ Anton-Babinski syndrome ปฏิเสธการมองไม่เห็นนั้นยังไม่ชัดเจน แม้ว่าจะมีทฤษฏีหลายอย่าง สมมุติฐานหนึ่งก็คือ  ความเสียหายต่อคอร์เทกซ์สายตาทำให้ไม่มีการสื่อสารระหว่างระบบสายตากับระบบภาษาในเขตอื่น ๆ ของสมอง คือ  มีภาพที่เห็นทางตาจริง ๆ แต่สมองไม่สามารถทำการแปลผล  ระบบภาษาจึงต้องกุเรื่องที่จะอธิบายเรื่องของการเห็นนั้นขึ้น
หมู่เกาะญี่ปุ่น
หมู่เกาะญี่ปุ่น (日本列島 (Nihon Rettō); Japanese Archipelago) ตั้งอยู่ตะวันออกสุดของแผ่นเปลือกโลกยูเรเชีย ถัดจากคาบสมุทรเกาหลี และตะวันตกของมหาสมุทรแปซิฟิก เกิดจากการชนกันระหว่างแผ่นเปลือกโลก 4 แผ่น ได้แก่ แผ่นเปลือกโลกแปซิฟิก ยูเรเชีย ฟิลิปปินส์ และอเมริกาเหนือ เมื่อกว่า 25 ล้านปีก่อน เป็นที่ตั้งของประเทศญี่ปุ่นในปัจจุบัน ด้วยจำนวนเกาะกว่า 7,000 เกาะ โดยมีเกาะหลัก ๆ ได้แก่ เกาะฮกไกโด เกาะฮนชู เกาะชิโกะกุ และเกาะคีวชู
ซึ่งสภาพอากาศของเกาะญี่ปุ่นในตอนบน จะมีสภาพอากาศแบบป่าสนกึ่งขั้วโลก มีหิมะตกหนาทับถมกันหลายนิ้วในช่วงฤดูหนาว แต่ทว่าในตอนใต้ เช่น เกาะอิริโอะโมะเตะ มีสภาพอากาศที่อบอุ่นกว่าคล้ายป่าฝนเขตร้อน มีป่าโกงกาง ขณะที่ตอนกลางของเกาะฮนชูก็มีป่าแบบป่าดิบ อันเป็นผืนป่าดิบแห่งเดียวของโลกที่ตั้งอยู่ ณ เส้นรุ้งที่มีศูนย์กลางอยู่ที่ 36 องศาเหนือ ในขณะที่พื้นที่ ๆ อื่น ๆ ของโลกที่ตั้งอยู่ ณ เส้นรุ้งพิกัดเดียวกันกลับไม่มี ทั้งนี้เป็นผลมาจากสภาพอากาศที่เกิดจากกระแสน้ำอุ่น 2 กระแสหลักรอบเกาะญี่ปุ่น คือ กระแสน้ำอุ่นกุโรชิโว และกระแสน้ำโอยาชิโว
แอนตัน-บาบินสกีซินโดรม
ในสื่อ
อาการนี้ปรากฏเป็นเรื่องเด่นในนวนิยายของรูปเปิรต์ ทอมสัน เรื่อง  "The Insult"  และมีการพูดถึงในนวนิยายวิทยาศาสตร์ของปีเตอร์ วัตตส์  เรื่อง  "Blindsight"
อาการนี้เรียกว่า "Anton's Blindness"  โดยเป็นคำอุปมาในหนังสือเกี่ยวกับวิกฤติเศรษฐกิจและผลต่อผู้บริโภคของราช พาเท็ล  ชื่อว่า  "The Value of Nothing"
ในภาพยนตร์ของลาร์ส วอน ทเรีย เรื่อง  "Dogville"  ตัวละครชื่อแจ็ค แม็คเคย์  ทำเหมือนกับเขาสามารถมองเห็นแต่แสดงอาการหลายอย่างที่ชี้ให้เห็นว่า  มองไม่เห็น
บรรณานุกรม
Critchley, Macdonald, The Divine Banquet of the Brain, Raven, New York, 1979
เดเนียลลา อะลอนโซ
เดเนียลลา อะลอนโซ (Daniella Alonso born September 22, 1978) เป็นนักแสดง, นางแบบแฟชั่นหญิงชาวอเมริกัน เธอมีผลงานเด่นจากการแสดงภาพยนตร์สยองขวัญเรื่อง The Hills Have Eyes 2 และ Wrong Turn 2: Dead End ต่อมาเธอได้แสดงนำในละครโทรทัศน์ของ NBC เรื่อง Revolution ในปี 2012-2013 เรื่อง The Night Shift ในปี 2014 เธอแสดงละครโทรทัศน์ทาง่ช่อง TNT อีกหลายเรื่อง เช่น Animal Kingdom ในปี 2019 เธอได้รับบทแสดงนำในละครเรื่อง Dynasty
สนามกีฬาแห่งชาติ ฮัสซานัล โบลเกียห์
สนามกีฬาแห่งชาติ ฮัสซานัล โบลเกียห์ ตั้งอยู่ที่เมืองเบอรากัซในเขตปริมณฑลของกรุงบันดาร์เซอรีเบอกาวัน ประเทศบรูไน เริ่มก่อสร้างในปี พ.ศ. 2523 แล้วเสร็จในปี พ.ศ. 2526 ซึ่งเป็นสนามกีฬาขนาดใหญ่อันดับที่ 4 ของประเทศบรูไน
ในปี พ.ศ. 2542 สนามกีฬาแห่งนี้เป็นสนามกีฬาหลักของกีฬา ซีเกมส์ ครั้งที่ 20 ที่บรูไนเป็นเจ้าภาพ
พิธีเปิดการแข่งขันกีฬาซีเกมส์
พิธีเปิดการแข่งขันกีฬาซีเกมส์ในปี 1999 โดยมีประเทศอาเซียน 10 ประเทศในวันที่ 8 กันยายนและมีการจูดคบเพลิงที่มีกระถางคบเพลิงเหมือนสัญลักษณ์กีฬาซีเกมส์ครั้งที่ 20
ประเทศโครเอเชียในโอลิมปิก
ประเทศโครเอเชีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1992 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศโครเอเชีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ CRO
นับตั้งแต่ประเทศโครเอเชียส่งนักกีฬาเข้าร่วมการแข่งขันโอลิมปิกครั้งแรก นักกีฬาโครเอเชียได้รับเหรียญรางวัลรวมทั้งหมด 44 เหรียญ โดยแบ่งเป็น 15 เหรียญทอง 16 เหรียญเงิน และ 13 เหรียญทองแดง
ซัลฟาเมโทซาโซล
ซัลฟาเมโทซาโซล (Sulfamethoxazole) เป็นยาปฏิชีวนะประเภทซัลฟานาไมด์
ปูขาว
ปูขาว, ปูทองหลาง (ชื่อวิทยาศาสตร์: Scylla paramamosain) เป็นปูในสกุลปูทะเล มีกระดองกลมรีเป็นรูปไข่ เป็นปูที่มีมูลค่าสูงสุดในสกุลปูทะเลเนื่องจากมีรสชาติและรสสัมผัสดี
ลักษณะ
ลักษณะโดยทั่วไปเหมือนปูทะเล แตกต่างตรงที่ปูขาวมีหนามบริเวณขอบระหว่างนัยน์ตา 4 อัน สูงยาวแต่สั้นกว่าปูเขียว สัณฐานแบบสามเหลี่ยมด้านเท่า ส่วนด้านข้างนัยน์ตาแต่ละข้างมีหนามข้างละ 8-9 อัน ปล้องกลางของกล้ามมีหนามแหลมชัดเจนเฉพาะด้านใน ขณะที่ด้านนอกไม่เด่นชัด บริเวณครึ่งบนของหน้าก้ามมีสีเขียวอมน้ำตาล มีจุดสีเขียวเข้มอมเหลืองกระจายอยู่ทั่ว ส่วนครึ่งล่างของหน้าก้ามมีสีเหลืองอ่อนหรือส้ม ลายร่างแห่เด่นชัดบริเวณขาคู่ที่ 4 และขาว่ายน้ำ ตัวผู้จะมีก้ามขนาดใหญ่แข็งแรงกว่าตัวเมียอย่างเห็นได้ชัด มักสับสนกับปูเขียว เนื่องจากมีลักษณะใกล้เคียงกัน
การกระจายพันธุ์
พบกระจายพันธุ์อยู่ตามแถบชายฝั่งในทะเลจีนใต้ เอเชียตะวันออกเฉียงใต้ จนถึงทะเลชวา โดยมักจะว่ายเข้ามาหากินตามป่าชายเลนตอนน้ำขึ้น กินอาหารจำพวกสัตว์น้ำขนาดเล็กเกือบทุกชนิดเป็นอาหารรวมถึงซากสัตว์ต่าง ๆ และว่ายตามกระแสน้ำลงไปหลบฝังตัวอยู่ในโคลน โคลนปนทราย หรือทราย ตามพื้นคลองหรือแม่น้ำเมื่อน้ำลง สำหรับในประเทศไทยพบได้ทั้งฝั่งอ่าวไทยและฝั่งอันดามัน
Torricellia
Torricellia เป็นสกุลของพืชดอกที่อยู่ในวงศ์ Torricelliaceae.
ถิ่นกำเนิดของมันคือ เทือกเขาหิมาลัยตะวันออก เนปาล ทิเบต จีนตอนใต้ และเวียดนาม
สปีชีส์ในสกุล ได้แก่:
หม่อมเอลิสะเบธ จักรพงษ์ ณ อยุธยา
หม่อมเอลิสะเบธ จักรพงษ์ ณ อยุธยา (29 พฤศจิกายน พ.ศ. 2458 – 27 พฤศจิกายน พ.ศ. 2514) มีนามเดิมว่า เอลิสะเบธ เคอร์ลิง ฮันเตอร์ (Elisabeth Curling Hunter) เป็นหม่อมในพระเจ้าวรวงศ์เธอ พระองค์เจ้าจุลจักรพงษ์ พระโอรสพระองค์เดียวในสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ กับหม่อมคัทริน ณ พิศณุโลก หม่อมมารดาชาวรัสเซีย
ประวัติ
หม่อมเอลิสะเบธ จักรพงษ์ ณ อยุธยา หรือนามเดิมว่า เอลิสะเบธ ฮันเตอร์ เป็นที่รู้จักในหมู่ญาติพี่น้องและสหายสนิทว่า ลิสบา (Lisba) เกิดมาในตระกูลชั้นเยนตรี้ (Gentry) ครอบครัวมีเชื้อสายอังกฤษและสกอต บิดาชื่อเอ็ดเวิร์ด วิลเลียม ฮันเตอร์ กับมารดาชื่อมาเบล เอลิซาเบท (สกุลเดิม ไพล์) มีน้องสาวอีกสองคนคือไอลีนและแคลร์ ตามลำดับ
พระเจ้าวรวงศ์เธอ พระองค์เจ้าจุลจักรพงษ์และเอลิสะเบธได้จดทะเบียนสมรสที่สำนักงานทะเบียนถนนมาร์โลส์ เมื่อวันที่ 30 กันยายน พ.ศ. 2481 หลังเสกสมรส พระองค์เจ้าจุลจักรพงษ์ทรงดำริที่จะไม่มีบุตร ในจดหมายฉบับหนึ่งที่เขียนถึงหม่อมเอลิสะเบธ ได้ตรัสไว้ว่า "ถ้าเผื่อเราแต่งงานกัน อย่ามีลูกกันเลย เพราะเด็กที่เกิดมาหลายเชื้อชาติ จะมีปัญหาตลอด" แต่ถึงกระนั้นหลังเสกสมรสเป็นเวลา 18 ปี หม่อมเอลิสะเบธจึงตั้งครรภ์ เมื่อหม่อมอายุ 41 ปี และเป็นทายาทเพียงคนเดียวของทั้งสองคือ หม่อมราชวงศ์นริศรา จักรพงษ์ (เกิด 2 สิงหาคม พ.ศ. 2499) สมรสกับแอลเลน เลวี และกอสวัสดิ์ สวัสดิวัตน์ ทอมสัน มีบุตรชายสองคนคือจุลจักร จักรพงษ์ และภูวสวัสดิ์ จักรพงษ์
หม่อมเอลิสะเบธ จักรพงษ์ ณ อยุธยา ได้เยี่ยมประเทศไทยพร้อมพระเจ้าวรวงศ์เธอ พระองค์เจ้าจุลจักรพงษ์ เมื่อครั้งงานฉลองรัฐธรรมนูญเมื่อปี 2481
หม่อมเอลิสะเบธถึงแก่กรรมเมื่อวันที่ 27 พฤศจิกายน พ.ศ. 2514 ขณะอายุ 56 ปี ณ คอร์นวอล สหราชอาณาจักร
เลขาธิการสหประชาชาติ
เลขาธิการสหประชาชาติจะดำรงตำแหน่งวาระละ 5 ปี โดยจะดำรงตำแหน่งคนละหนึ่งหรือสองสมัย และตามธรรมเนียมแล้ว จะต้องไม่เป็นบุคคลจากประเทศสมาชิกถาวรในคณะมนตรีความมั่นคง นอกจากนี้ก็เป็นที่เข้าใจกันว่า บุคคลที่จะมาดำรงตำแหน่งคนต่อไปจะต้องมาจากประเทศนอกทวีปของเลขาธิการคนล่าสุด
ผู้ดำรงตำแหน่งเลขาธิการแห่งสหประชาชาติคนปัจจุบันคือ อังตอนียู กูแตรึช อดีตนายกรัฐมนตรีโปรตุเกส โดยเป็นเลขาธิการแห่งสหประชาชาติคนที่ 9
สะพานนริศดำรัส
thumb|250px|ป้ายชื่อสะพาน
สะพานนริศดำรัส หรือที่นิยมเรียกกันว่า สะพานดำ เป็นสะพานแห่งหนึ่งในพื้นที่กรุงเทพมหานคร เป็นสะพานข้ามคลองมหานาค ตั้งอยู่ในแขวงคลองมหานาค และแขวงบ้านบาตร เขตป้อมปราบศัตรูพ่าย บนถนนจักรพรรดิพงษ์ ใกล้เคียงกับวัดสระเกศราชวรมหาวิหารและโรงเรียนวัดสระเกศ
สะพานนริศดำรัส สร้างขึ้นเมื่อปี พ.ศ. 2442 ในรัชสมัยพระบาทสมเด็จพระจุลจอมเกล้าเจ้าอยู่หัว พร้อมกับสะพานอาวาศวิจิตร ข้ามคลองวัดสระเกศ และสะพานโสมนัศนาคารา ข้ามคลองวัดโสมนัส และได้รับชื่อพระราชทานเมื่อวันที่ 6 กรกฎาคม พ.ศ. 2443 ซึ่งสะพานทั้งสามนี้มีชื่อคล้องจองกัน โดยสะพานนริศดำรัส ทรงพระราชทานนามเพื่อเป็นเกียรติแก่สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ สมเด็จพระอนุชา และเสด็จพระราชดำเนินไปทรงเปิดสะพานเมื่อวันที่ 15 พฤศจิกายน พ.ศ. 2443 พร้อมกับสะพานและถนนอื่น ๆ อีกหลายแห่ง เช่น สะพานเทวกรรมรังรักษ์, สะพานเฉลิมวัง 47, ถนนจักรพรรดิพงษ์, ถนนอุณากรรณ เป็นต้น
สะพานนริศดำรัส ได้รับการบูรณะเมื่อปี พ.ศ. 2513 และจารึกชื่อสะพานใหม่เป็น "สะพานนริศดำรัส" จากเดิมที่เคยจารึกว่า "สะพานนริศรดำรัส"
ไค (นักร้อง)
คิม จง-อิน (김종인; เกิด 14 มกราคม ค.ศ. 1994) หรือชื่อในวงการคือ ไค (카이) เป็นนักร้องและนักแสดงชาวเกาหลีใต้ รู้จักกันในฐานะสมาชิกของเอ็กโซ และกลุ่มย่อยเอ็กโซ-เค
ชีวิตในวัยเด็ก
ไคเกิดเมื่อวันที่ 14 มกราคม ค.ศ. 1994 ในเมืองซุนช็อน จังหวัดช็อลลาใต้ ไคเริ่มการเต้นเมื่ออายุได้แปดขวบ เขาเคยสนใจในการเต้นแจ๊สแต่หลังจากที่ได้ชม เดอะนัทแครกเกอร์ ทำให้เขาเริ่มฝึกการเต้นบัลเล่ต์ขณะที่เรียนอยู่ในชั้นประถมศึกษาปีที่ 3  และเริ่มเรียนเทควันโดและเปียโนในเวลาเดียวกัน โดยเขาเริ่มฝึกการเต้นฮิปฮอปหลังจากที่เป็นศิลปินฝึกหัดในค่ายเอสเอ็มเอ็นเตอร์เทนเมนต์
ไคจบการศึกษาจากโรงเรียนมัธยมศิลปะการแสดงโซล ในเดือนกุมภาพันธ์ ค.ศ. 2012
ในปี ค.ศ. 2014 ระหว่าง Exo 90:2014 ออกอากาศ ไคกลาวว่าเขาอยากจะเป็นนักร้องหลังจากที่ได้เห็นวงชินฮวาเต้นในทีวี
2012–2015: จุดเริ่มต้นของอาชีพ
ไคเป็นสมาชิกเอ็กโซคนแรกที่ปรากฏตัวอย่างเป็นทางการต่อสาธารณะเมื่อวันที่ 23 ธันวาคม ค.ศ. 2011 เขาปรากฏตัวทางโทรทัศน์เป็นครั้งแรกกับเพื่อนร่วมวง ลู่หาน, เฉิน และเทา รวมถึงศิลปินคนอื่น ๆ ของเอสเอ็มเอ็นเตอร์เทนเมนต์ ในรายการเพลงสิ้นปี SBS Gayo Daejeon เมื่อวันที่ 29 ธันวาคม ค.ศ. 2011
ในเดือนตุลาคม ค.ศ. 2012 ไคได้เข้าร่วมกลุ่มยูนิกยูนิต โดยมีอึนฮย็อก, เฮนรี, ฮโยย็อน, แทมิน และลู่หาน เป็นสมาชิกร่วม กลุ่มปล่อยซิงเกิลชื่อ "Maxstep" เมื่อวันที่ 30 ตุลาคม ค.ศ. 2012 โดยเป็นโปรเจกต์ที่สร้างขึ้นหลังจากการทำงานร่วมกันระหว่างเอสเอ็มเอ็นเตอร์เทนเมนต์และฮุนได ต่อมาในเดือนธันวาคม ค.ศ. 2012 เขาเข้าร่วมการเต้นกับศิลปินในเอสเอ็ม โดยทำการแสดงกับเลย์, ยุนโฮจากวงดงบังชินกิ, อึนฮย็อกและทงแฮจากวงซูเปอร์จูเนียร์, มินโฮและแทมินจากวงชายนี่ พวกเขาได้โชว์เพลง "Spectrum " ในเวอร์ชันรีมิกซ์ที่ SBS Gayo Daejeon เมื่อวันที่ 29 ธันวาคม และได้ปล่อยซิงเกิลอย่างเป็นทางการในวันรุ่งขึ้น
ในเดือนสิงหาคม ค.ศ. 2014 ไคเป็นนักร้องรับเชิญให้กับแทมินจากวงชายนี่ ในเพลง "พริตตีบอย" จากอัลบั้มเปิดตัว Ace
2016–ปัจจุบัน: อาชีพการแสดง
ในเดือนมกราคม ค.ศ. 2016 ไคเริ่มงานแสดงครั้งแรกด้วยการรับบทนำในละครเว็บเรื่อง Choco Bank ซึ่งประสบความสำเร็จด้วยการทำลายสถิติผู้ชม ในเดือนธันวาคม ค.ศ. 2016 เขาได้แสดงนำในละครเว็บเรื่อง First Seven Kisses ซึ่งผลิตโดยลอตเต้
ในเดือนมกราคม ค.ศ. 2017 ไคได้เป็นนักแสดงนำในละครทางช่องเคบีเอสเรื่อง Andante รับบทเป็นนักเรียนมัธยมปลาย ในเดือนกุมภาพันธ์ ค.ศ. 2017 เขาร่วมแสดงในละครญี่ปุ่นเรื่อง Spring Has Come อิงจากนวนิยายญี่ปุ่นในชื่อเดียวกัน ละครเรื่องนี้นับเป็นครั้งแรกที่นักแสดงไม่ใช่ชาวญี่ปุ่นที่ได้รับบทนำในละครที่ผลิตโดยสถานีโทรทัศน์ WOWOW ด้วย
ในเดือนธันวาคม ค.ศ. 2017 ไคได้รับเลือกให้เป็นนายแบบบนปกนิตยสารฉบับเดือนธันวาคมของ The Big Issue ซึ่งเป็นนิตยสารที่รู้จักกันในการช่วยเหลือคนไร้บ้าน โดยนิตยสารขายหมด 20,000 เล่มภายในสองวันแรก และจนถึงขณะนี้มียอดขาย 80,000 เล่ม ซึ่งเป็นยอดขายจำนวนสูงสุดของนิตยสาร ตั้งแต่เริ่มต้นขายในเดือนกรกฎาคม 2010
ในปี 2018 ไคได้แสดงในเมโลดราม่าเรื่อง Miracle That We Met
แคว้นมิโนะ
ระหว่างยุคคามากูระและยุคมูโรมาจิ แคว้นมิโนะถูกปกครองโดยตระกูลโทกิ ในภายหลังพอมาถึงยุคอาซูจิ–โมโมยามะ ตกอยู่ภายใต้การปกครองของโอดะ โนบูนางะ เมื่อโนบูนางะเสียชีวิตใน ค.ศ. 1582 แคว้นมิโนะได้ตกอยู่ภายใต้การปกครองของโทโยโตมิ ฮิเดโยชิ
ยุทธการที่เซกิงาฮาระ ที่เกิดขึ้นเมื่อเดือนตุลาคม ค.ศ. 1600 เกิดขึ้นในทุ่งหญ้าทางตะวันตกของกิฟุซึ่งอยู่ใกล้ภูเขาที่เป็นเส้นแบ่งระหว่างภูมิภาคชูบุและภูมิภาคคิงกิ
บียอนด์: ทูโซลส์
บียอนด์: ทูโซลส์ (Beyond: Two Souls) เป็นวิดีโอเกมแอ็กชันผจญภัยกึ่งภาพยนตร์เชิงโต้ตอบ สำหรับเครื่องเพลย์สเตชัน 3 สร้างด้วยทีมควอนติกดรีม นักพัฒนาวิดีโอเกมสัญชาติฝรั่งเศส และจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ เกมออกจำหน่ายในเดือนตุลาคม ค.ศ. 2013 เกมนำเสนอตัวละคร โจดี โฮลมส์ หนึ่งในตัวละครผู้เล่นสองตัว อีกตัวละครหนึ่งเป็นวิญญาณไร้รูปร่างชื่อเอเดน วิญญาณที่ผูกพันกับโจดีตั้งแต่กำเนิด โจดี รับบทโดยนักแสดง เอลเลน เพจ มีพลังเหนือธรรมชาติผ่านการเชื่อมโยงทางจิตกับเอเดน เติบโตจากเด็กเป็นผู้ใหญ่และเรียนรู้การควบคุมเอเดนและพลังงานที่พวกเขามีร่วมกันไปด้วย วิลเลม เดโฟ แสดงร่วมเป็นนาธาน ดอว์กินส์ นักวิจัยแผนกกิจกรรมเหนือธรรมชาติ และเป็นผู้ทดแทนบิดาของโจดี นักแสดงหลายคนในเกมทำงานร่วมกันนานเป็นปีในสตูดิโอควอนติกดรีมที่ปารีสเพื่อพากย์เสียง และตรวจจับความเคลื่อนไหว
แม้ว่าจะเป็นวิดีโอเกม บียอนด์: ทูโซลส์ ได้เปิดตัวที่เทศกาลภาพยนตร์ไทรเบกา ทำให้มีวิดีโอเกมในเทศกาลภาพยนตร์เป็นครั้งที่สอง เดวิด เคจ นักเขียนบทและผู้กำกับเกมอธิบายว่า สตูดิโอพัฒนาเกมควรมี "การเล่าเรื่องเชิงโต้ตอบ" ที่ทุกคนสามารถเล่นได้ รวมถึงคนที่ไม่ใช่นักเล่นเกมด้วย เกมได้รับการตอบรับแบ่งเป็นสองฝ่าย ยอดขายเกินหนึ่งล้านหน่วยภายในปลายปี ค.ศ. 2013 หลังจำหน่ายสองเดือน เกมเวอร์ชันเพลย์สเตชัน 4 ออกจำหน่ายแบบเดี่ยวในเดือนพฤศจิกายน ค.ศ. 2015 และออกในชุดควอนติกดรีมคอลเลกชัน จำหน่ายร่วมกับเฮวีเรน ในเดือนมีนาคม ค.ศ. 2016
เมื่อวันที่ 20 มีนาคม ค.ศ. 2019 มีการประกาศเปิดตัว บียอนด์: ทูโซลส์ เวอร์ชันพีซีพร้อมกับเกม เฮวีเรน และ ดีทรอยต์: บีคัมฮิวแมน ตัวเกมมีกำหนดจะออกในปลาย ค.ศ. 2019 และจะขายเฉพาะในเอปิกเกมสโตร์เป็นเวลาหนึ่งปี
ชนเบอร์เบอร์
ชนเบอร์เบอร์ (Berber people) เป็นกลุ่มชาติพันธ์ของแอฟริกาเหนือทางตะวันตกของลุ่มแม่น้ำไนล์ ผู้ที่ตั้งถิ่นฐานกระจัดกระจายอยู่ในบริเวณตั้งแต่มหาสมุทรแอตแลนติกไปจนถึงโอเอซิสซิวา (Siwa oasis) ในอียิปต์ และจากบริเวณเมดิเตอร์เรเนียนไปจนถึงแม่น้ำไนเจอร์ ในประวัติศาสตร์ชนเบอร์เบอร์พูดภาษากลุ่มเบอร์เบอร์ซึ่งเป็นสาขาหนึ่งของตระกูลภาษาแอโฟรเอชีแอติก ในปัจจุบันชนเบอร์เบอร์บางกลุ่มพูดภาษาอาหรับ ชนเบอร์เบอร์ที่พูดภาษากลุ่มเบอร์เบอร์ในบริเวณที่ว่านี้มีด้วยกันราว 30 ถึง 40 ล้านคนที่ส่วนใหญ่ตั้งถิ่นฐานหนาแน่นอยู่ในบริเวณแอลจีเรียและโมร็อกโก และเบาบางลงไปทางตะวันออกไปทางมาเกรบ (Maghreb) และเลยไปจากนั้น
ชาวเบอร์เบอร์ที่มีชื่อเสียงเป็นที่รู้จักกันก็ได้แก่นักประพันธ์ชาวโรมันอพูเลียส (Apuleius), จักรพรรดิโรมันเซ็พติมิอัส เซเวอรัส และ นักบุญออกัสตินแห่งฮิปโป ชาวเบอร์เบอร์ที่มีชื่อเสียงในปัจจุบันคือดารานักฟุตบอลซีเนอดีน ซีดาน
ซัลฟาไดอะซีน
ซัลฟาไดอะซีน (Sulfadiazine) เป็นยาปฏิชีวนะประเทศซัลฟานาไมด์
ถนนพระยาตรัง
ถนนพระยาตรัง หรือ ทางหลวงแผ่นดินหมายเลข 3153 สายจันทบุรี – ท่าใหม่ เป็นทางหลวงแผ่นดินในจังหวัดจันทบุรี เชื่อมต่อระหว่างเทศบาลเมืองจันทบุรีและเทศบาลเมืองท่าใหม่ ในอำเภอเมืองจันทบุรีและอำเภอท่าใหม่ จังหวัดจันทบุรี
ประวัติ
ถนนพระยาตรัง ปรากฏในหลักฐานของทางราชการมาตั้งแต่ปี พ.ศ. 2478 บนแผนที่แนบท้ายของพระราชกฤษฎีกาจัดตั้งเทศบาลเมืองจันทบุรี สันนิษฐานว่าชื่อถนนพระยาตรังนั้น ตั้งขึ้นเพื่อเป็นเกียรติให้แก่ พระยาตรังคภูมาภิบาล ซึ่งเป็นผู้เสนอขอจัดตั้งสุขาภิบาลขึ้นในเมืองจันทบุรีในปี พ.ศ. 2451 และดำรงตำแหน่ง สมุหเทศาภิบาลมณฑลจันทบุรี ระหว่างปี พ.ศ. 2452-2457 (ร.ศ.128-ร.ศ.133) ซึ่งแต่เดิมอาจจะใช้ชื่อเต็มของตำแหน่งคือพระยาตรังคภูมาภิบาล ต่อมามีการทอนคำ จนเหลือเพียงคำว่า ถนนพระยาตรัง จนถึงปัจจุบัน
ถนนพระยาตรัง ได้รับการกำหนดหมายเลขทางหลวงเมื่อวันที่ 5 กรกฎาคม พ.ศ. 2509 ให้ทางสายพระยาตรังฯ (จันทบุรี - อำเภอท่าใหม่) เป็นทางหลวงจังหวัดหมายเลข 3153 ก่อนจะมีการประกาศยกเลิกระบบทางหลวงจังหวัดและปรับมาเป็นทางหลวงแผ่นดินในปี พ.ศ. 2535 ตามบทเฉพาะกาล
ถนนพระยาตรังนั้นมีการกำหนดขนาดเขตทางและความกว้างของถนนไว้บนผังเมืองรวมเมืองจันทบุรี จังหวัดจันทบุรี ในปี พ.ศ. 2534 โดยในช่วงเริ่มต้นจากกิโลเมตรที่ 0+000 จากแยกพระยาตรัง เป็นถนนแบบ ค 3 ขนาดเขตทาง 20.00 เมตร มีทางเท้ากว้างข้างละ 3.00 เมตร พร้อมกับแนวต้นไม้ มีช่องเดินรถ 4 ช่องจราจร ทิศทางละ 2 ช่องจราจร ความกว้างช่องจราจรแต่ละทิศทางขนาด 3.00 เมตร และ 3.50 เมตร ตามลำดับ และมีเกาะกลางถนนขนาด 1.00 เมตร และช่วงต่อเนื่องออกนอกเมือง ใช้ถนนแบบ จ 2 ขนาดเขตทาง 30 เมตร มีพื้นที่สำหรับเผื่อการขยายผิวจราจรข้างละ 4.00 เมตร ไหล่ทางความกว้างด้านละ 2.00 เมตร มีช่องเดินรถ 4 ช่องจราจรเช่นเดียวกัน ทิศทางละ 2 ช่องจราจร ความกว้างช่องจราจรละ 3.50 เมตร พร้อมกับเกาะกลางถนนความกว้าง 4.00 เมตรพร้อมปลูกต้นไม้ ไปจนสุดแนวของผังเมืองรวมฝั่งตะวันตก และลดลงเหลือ 2 ช่องจราจรสำหรับสวนทางกัน
ในปี พ.ศ. 2565 แขวงทางหลวงจันทบุรี กรมทางหลวงได้ดำเนินการก่อสร้างขยายเขตทางจากเดิม 2 ช่องจราจร ขึ้นเป็น 4 ช่องจราจรแบบมีเกาะกลาง ตั้งแต่กิโลเมตรที่ 2+535 ถึงกิโลเมตรที่ 3+240 และช่วงกิโลเมตรที่ 3+240 ถึงกิโลเมตรที่ 5+400 (ตั้งแต่แยกตากสิน ไปทางอำเภอท่าใหม่) ตามโครงการส่งเสริมการท่องเที่ยวในจังหวัดกลุ่มปราจันสระตรานคร และโครงการพัฒนาพื้นที่ระดับภาคตามลำดับ
รายละเอียดเส้นทาง
ถนนพระยาตรัง ประกอบไปด้วยถนนขนาด 6 ช่องจราจร และขนาด 2 ช่องจราจรสวนกัน ระยะทาง 7.500 กิโลเมตร พื้นผิวแอสฟัลต์คอนกรีต และพื้นผิวคอนกรีตเสริมแรงบริเวณทางแยก เชื่อมต่อระหว่างเทศบาลเมืองจันทบุรี จากถนนรักศักดิ์ชมูล ถนนท่าหลวง ถนนเลียบเนิน บริเวณแยกพระยาตรัง ตัดผ่านถนนตากสินบริเวณแยกตากสิน และสิ้นสุดที่ถนนสายท่าใหม่ - หัวหิน (อดีตทางหลวงแผ่นดินหมายเลข 3147) ถือเป็นเส้นทางหลักในการเชื่อมต่อระหว่างอำเภอเมืองจันทบุรีและอำเภอท่าใหม่ จังหวัดจันทบุรี อยู่ภายใต้การดูแลของ หมวดทางหลวงบางกะจะ แขวงทางหลวงจันทบุรี กรมทางหลวง
ถนนพระยาตรัง เป็นถนนอีกหนึ่งสายที่มีความเสี่ยงน้ำท่วมเนื่องจากมีช่วงสายทางเป็นพื้นที่ลุ่มต่ำ ในบริเวณตลาดเจริญสุข รวมถึงเคยมีการขุดพบระเบิดสำหรับการฝึกซ้อมทิ้งทางอากาศแบบ BDU-33 D/B บริเวณใกล้เคียงสายทาง คาดว่าเป็นระเบิดฝึกสมัยสงครามโลก สำหรับทิ้งเพื่อบอกตำแหน่งด้วยสัญญาณควัน
การขายหุ้นกลุ่มบริษัทชินคอร์ป
กรณีตระกูลชินวัตรและดามาพงศ์ขายหุ้นกลุ่มบริษัทชินคอร์ป ในวันที่ 23 มกราคม 2549 ระหว่างการดำรงตำแหน่งนายกรัฐมนตรีสมัยที่สองของ พ.ต.ท. ทักษิณ ชินวัตร ตระกูลชินวัตรและดามาพงศ์ ได้ขายหุ้นที่ครอบครองอยู่ทั้งหมดในกลุ่มบริษัท ชินคอร์ปอเรชั่น จำกัด (มหาชน) (ชินคอร์ป) ให้แก่บริษัทเทมาเส็ก โฮลดิ้งส์ (พีทีอี) จำกัด (เทมาเส็ก) หรือ กองทุนเพื่อการลงทุนของรัฐบาลสิงคโปร์ ผ่านบริษัท ซีดาร์ โฮลดิ้งส์ จำนวน 1,487,740,000 หุ้น (49.595% ของจำนวนหุ้นทั้งหมด) มูลค่าหุ้นละ 49.25 บาท รวมเป็นเงินทั้งสิ้น 73,271,200,910 บาท ซึ่งเป็นการขายหุ้นที่มีมูลค่าสูงที่สุดในประเทศไทย ผ่านตลาดหลักทรัพย์แห่งประเทศไทย ทำให้เกิดเสียงวิพากษ์วิจารณ์อย่างมากในสังคมไทย โดย พ.ต.ท. ทักษิณ ชี้แจงว่า เพื่อไม่ให้เกิดปัญหาเรื่องผลประโยชน์ทับซ้อน เหตุการณ์ครั้งนี้เป็นจุดที่ทำให้ การขับไล่ ทักษิณ ชินวัตร ให้ลาออกจากตำแหน่งนายกรัฐมนตรีในปีนั้นขยายตัวออกไปในวงกว้าง
ในปี 2553 ศาลฎีกาแผนกคดีอาญาของผู้ดำรงตำแหน่งทางการเมืองพิพากษายึดทรัพย์ 46,373 ล้านบาทให้ตกเป็นของแผ่นดินตามข้อกล่าวหาร่ำรวยผิดปกติและผลประโยชน์ทับซ้อน และในคดีที่เพิ่งสิ้นสุดในปี 2563 ศาลพิพากษาจำคุกเพิ่มอีก 5 ปี
การวิพากษ์วิจารณ์
การซื้อขายหุ้นครั้งนี้ ได้รับการวิพากษ์วิจารณ์จากพรรคการเมืองฝ่ายค้าน องค์กรเอกชน นักวิชาการบางส่วน รวมทั้งสาธารณชน เป็นอย่างมาก ทั้งในประเด็นการได้รับยกเว้นภาษี ประเด็นเรื่องจังหวะเวลาที่ขายหุ้นซึ่งเกิดหลังการประกาศใช้ พ.ร.บ. การประกอบกิจการโทรคมนาคม ฉบับใหม่เพียงสองวัน และประเด็นเรื่องการที่กิจการสื่อสารมวลชน ซึ่งเป็นกิจการที่สำคัญต่อความมั่นคงของชาติ ต้องตกไปอยู่ในการบริหารของต่างชาติ เช่น โฆษกพรรคประชาธิปัตย์ที่เปรียบว่าทักษิณเลวกว่าซัดดัม ฮุสเซน ผู้เผด็จการชาวอิรัก ที่อย่างน้อยก็ต่อสู้เพื่อมาตุภูมิ
นอกจากนี้ผู้วิจารณ์ได้แสดงความสงสัยต่อความตั้งใจของ พ.ต.ท. ทักษิณ ที่ให้เหตุผลว่าตระกูลชินวัตรตัดสินใจขายหุ้นทั้งหมดออกไป เนื่องจากต้องการลบเสียงวิพากษ์วิจารณ์ ที่มีมาตลอดตั้งแต่เข้ารับตำแหน่งนายกรัฐมนตรีสมัยแรกว่า การดำรงตำแหน่งที่มีผลต่อการกำหนดนโยบายรัฐ และการถือหุ้นหรือมีบุคคลใกล้ชิดถือหุ้นในกิจการที่จะได้รับผลได้เสียจากนโยบายรัฐ ในเวลาเดียวกันนั้น เป็นการขัดแย้งกันเองทางผลประโยชน์ โดยผู้วิจารณ์ได้ตั้งคำถามว่าถ้าหากมีความตั้งใจเช่นนั้นจริง ทำไมจึงไม่ขายหุ้นทั้งหมดเสียตั้งแต่เข้ารับตำแหน่งนายกฯ เมื่อ ปี พ.ศ. 2544 (5 ปีก่อนหน้า) สำหรับคำถามนี้ พ.ต.ท. ทักษิณตอบว่า เนื่องจากหุ้นเป็นจำนวนเงินสูงมาก การจะหาผู้ซื้อจึงไม่ใช่เรื่องง่าย
อีกประเด็นที่ยังไม่ชัดเจนและอยู่ในระหว่างการตรวจสอบ คือเรื่องเกี่ยวกับที่มาของหุ้นจำนวนเพิ่มเติมของนายพานทองแท้ ชินวัตร และน.ส. พิณทองทา ชินวัตร ซึ่งในขั้นต้นระบุว่าซื้อมาจาก แอมเพิลริช (Ample Rich Investment, ARI) จำนวนเท่ากันคนละ 164,600,000 หุ้น สำหรับประเด็นนี้ ในวันที่ 30 มกราคม พ.ศ. 2548 สำนักงานคณะกรรมการกำกับหลักทรัพย์และตลาดหลักทรัพย์ได้มีหนังสือสั่งให้บุคคลทั้งสองชี้แจง เพื่อตรวจสอบการปฏิบัติตามพระราชบัญญัติหลักทรัพย์และตลาดหลักทรัพย์ พ.ศ. 2535 ต่อมา ศาลฎีกาแผนกคดีอาญาผู้ดำรงตำแหน่งทางการเมือง กรมสรรพากรตามไปอายัดทรัพย์สินของนาย พานทองแท้ ชินวัตร และ น.ส.พินทองทา ชินวัตร อีก 12,000 ล้านบาท ซึ่งทั้งคู่ได้นำคำพิพากษาของศาลฎีกาฯ ไปต่อสู่ในศาลภาษีอากรกลางจนชนะคดี เพราะบุคคลทั้งสองไม่ใช่เจ้าของหุ้นชินคอร์ปฯ ตัวจริง ทำให้กรมสรรพากรต้องถอนอายัดทรัพย์สินคืนให้กับนาย พานทองแท้ ชินวัตร และ น.ส.พินทองทา ชินวัตร ในปี พ.ศ. 2555
การโจมตีประเด็นการเอื้อประโยชน์
ประเด็นการขายหุ้นของ พันตำรวจโททักษิณ ชินวัตรนี้ ถูกวิพากษ์วิจารณ์ว่าใช้อำนาจเพื่อเอื้อต่อผลประโยชน์ต่อครอบครัว โดยนำไปเชื่อมโยงกับ พ.ร.บ ประกอบกิจการโทรคมนาคม (ฉบับที่ 2) พ.ศ 2548 ที่ประกาศใช้ก่อนการประกาศขายหุ้นอย่างเป็นทางการสองวัน โดยพ.ร.บ การประกอบกิจการโทรคมนาคมประกาศใช้ในราชกิจจานุเบกษาในวันที่ 20 มกราคม พ.ศ 2549 ส่วนการประกาศการขายหุ้นอย่างเป็นทางการของครอบครัวชินวัตรเกิดขึ้นในวันที่ 23 มกราคม 2549 (อนึ่ง มีข่าวการเจรจาขายหุ้นของครอบครัวชินวัตรออกมาก่อนหน้านี้ในเดือนธันวาคม พ.ศ 2548 แต่ยังไม่มีการประกาศอย่างเป็นทางการ)
สาระสำคัญของกฎหมายฉบับนี้คือ การขยายสัดส่วนการถือหุ้นของต่างชาติในบริษัทที่ประกอบกิจการโทรคมนาคม รวมทั้งโทรศัพท์เคลื่อนที่ จากไม่เกิน 25% เป็นไม่ถึง 50% และให้ยกเลิกสัดส่วนกรรมการบริษัทที่ต้องเป็นบุคคลสัญชาติไทยไม่น้อยกว่า 3 ใน 4 ออกทั้งหมด ซึ่งผู้วิจารณ์มองว่าสอดคล้องกับการที่ ครอบครัวชินวัตรและดามาพงศ์ ผู้ถือหุ้นใหญ่ในชินคอร์ป ขายหุ้นทั้งหมดที่ถืออยู่ จำนวน 49.595% ให้กับบริษัทเทมาเส็กของสิงคโปร์ ผ่านบริษัท ซีดาร์ โฮลดิ้งส์ (บริษัทถือหุ้นแทน) อนึ่ง การที่ต้องขาย ผ่านบริษัทโฮลดิ้งส์นั้น ก็เพื่อหลีกเลี่ยงไม่ให้บริษัทที่ชินคอร์ปถือหุ้นอยู่ คือ บริษัทแอดวานซ์ อินโฟร์ เซอร์วิส จำกัด (มหาชน) (AIS) บริษัทชินแซทเทลไลท์ จำกัด (มหาชน) (ShinSAT) และ บริษัทไอทีวี จำกัด (มหาชน) มีสัดส่วนผู้ถือหุ้นต่างชาติเกิน 49% เนื่องจากสามบริษัทดังกล่าวนี้ มีผู้ถือหุ้นต่างชาติจำนวนหนึ่งอยู่ก่อนหน้านี้แล้ว
อย่างไรก็ตามมีการชี้ให้เห็นถึงข้อเท็จจริงต่อคำวิพากษ์วิจารณ์นี้ว่า พ.ร.บ. ประกอบกิจการโทรคมนาคม นั้น รัฐบาลต้องออกตามข้อตกลงที่ได้ทำไว้กับองค์กรการค้าโลกตั้งแต่ปี พ.ศ 2541 ในยุครัฐบาลก่อนหน้านี้ โดยประเทศไทยจะต้องเปิดเสรีรับการลงทุนจากต่างประเทศภายในระยะเวลา 8 ปี และรัฐบาลได้ดำเนินการออกกฎหมายฉบับนี้ โดยส่งเข้าสู่การพิจารณาของรัฐสภาตั้งแต่ปี พ.ศ 2547 เมื่อการเจรจาขายหุ้นเกิดขึ้นในปลายปี 2548 ซึ่งดำเนินเนินการหลังจากฎหมายได้ผ่านรัฐสภาไปแล้วกำลังอยู่ในขั้นตอนการรอลงพระปรมาภิไธย  จึงประกาศการตกลงภายหลังกฎหมายมีการประกาศใช้เพียง 2 วัน
ส่วนกรณีบริษัทไอทีวี ซึ่งเป็นกิจการสื่อสารมวลชน และหากมีผู้ถือหุ้นเป็นชาวต่างชาติเกินครึ่งหนึ่ง จะขัดต่อรัฐธรรมนูญ มาตรา 39 วรรคห้า ซึ่งบัญญัติไว้ว่า เจ้าของกิจการหนังสือพิมพ์หรือสื่อมวลชนอื่นต้องเป็นบุคคลสัญชาติไทย ทั้งนี้ ตามที่กฎหมายบัญญัติ ซึ่งในการซื้อขายหุ้น หากปริมาณหุ้นของผู้ถือหุ้นใหม่นั้นขัดต่อกฎหมาย ผู้ถือหุ้นใหม่ก็จะต้องขายหุ้นของตนออกไป ไม่สามารถถือครองไว้ได้ (แต่กฎหมายไม่ได้ห้ามว่าจะขายไม่ได้ เพียงแต่ห้ามว่าไม่อาจถือกรรมสิทธิ์ต่อไปได้)
ประเด็นอื่นๆ คือ มีผู้เกรงกันว่าการเปลี่ยนมือของผู้ถือหุ้นครั้งนี้จะทำให้ต่างชาติเข้ามามีอิทธิพลต่อกิจการโทรคมนาคมของประเทศเนื่องจาก บริษัทโทรคมนาคมรายใหญ่ของประเทศทั้งสองบริษัทคือ เอไอเอส (ชินคอร์ปถือหุ้น 42.8%, สิงเทล (สิงคโปร์) 19.2%) และชินแซท (ชินคอร์ป 51.38%) ต้องตกอยู่ภายใต้การบริหารงานของต่างชาติ. อย่างไรก็ตามกรณีเช่นนี้ก็เกิดขึ้นมานานแล้วตั้งแต่รัฐบาลไทยมีนโยบายเปิดรับการลงทุนจากต่างประเทศอย่างเสรี ตัวอย่างกิจการอื่นๆ ที่มีต่างชาติเป็นเจ้าของและดำเนินการ เช่น ธุรกิจพลังงาน และธุรกิจการเงินการธนาคาร (โรงกลั่นน้ำมัน 3 ใน 5 โรงกลั่นของไทยเป็นของต่างชาติ)
เกี่ยวกับการยกเว้นภาษี
สำหรับประเด็นการได้รับยกเว้นภาษีนั้น ผู้แทนตระกูลชินวัตรและดามาพงศ์ชี้แจงว่าไม่ใช่เรื่องผิดแต่อย่างใด เนื่องจากบุคคลธรรมดาที่ขายหุ้นผ่านตลาดหลักทรัพย์ จะได้รับการยกเว้นภาษี ตามข้อ 2(23) ของกฎกระทรวง ฉบับที่ 126 (พ.ศ. 2509)โดยจุดประสงค์ของการยกเว้นนี้ เพื่อจูงใจให้บุคคลธรรมดาเข้ามาลงทุนในตลาดหลักทรัพย์ ซึ่งผู้แทนตระกูลชินวัตรและดามาพงศ์ได้แก่ดร. สุวรรณ วลัยเสถียร ผู้เชี่ยวชาญด้านกฎหมายภาษี ในวันแถลงข่าว
ข้อ 2 ของกฎกระทรวง ฉบับที่ 126 (พ.ศ. 2509) ระบุว่า "ให้กำหนดเงินได้ต่อไปนี้เป็นเงินได้ตาม (17) ของมาตรา 42 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 ...
(23) เงินได้จากการขายหลักทรัพย์ในตลาดหลักทรัพย์แห่งประเทศไทยแต่ไม่รวมถึงเงินได้จากการขายหลักทรัพย์ที่เป็นหุ้นกู้หรือพันธบัตร"
หมายเหตุ: มาตรา 42 แห่งประมวลรัษฎากรกำหนดเงินได้พึงประเมินประเภทที่ให้ได้รับยกเว้นไม่ต้องรวมคำนวณเพื่อเสียภาษีเงินได้ และอาจมีข้อพิจารณาว่าการขายหุ้นผ่านตลาดนั้นต้องไม่ใช่การขายเฉพาะเจาะจงที่ตกลงกันมาแล้วนอกตลาด
ประเด็นต่อมาตามมาตรา 42 (10) แห่งประมวลรัษฎากร
บริษัทที่มีส่วนร่วมในการซื้อขายหุ้นครั้งนี้
บริษัทที่เข้าถือหุ้นใน บริษัท ชิน คอร์ปอเรชั่น จำกัด (มหาชน) และบริษัทที่มีส่วนร่วมในกรณีการซื้อขายหุ้นครั้งนี้
กุหลาบแก้ว
บริษัท กุหลาบแก้ว จัดตั้งเมื่อวันที่ 12 มกราคม พ.ศ. 2549 (ก่อนหน้าการซื้อขายหุ้น 11 วัน) มีผู้ถือหุ้นดังนี้
รวมมีผู้ถือหุ้นสัญชาติไทยทั้งหมด 51% และต่างชาติ 49% โดยหุ้นของผู้ถือหุ้นสัญชาติไทยทั้งหมด เป็นหุ้นบุริมสิทธิ (หุ้นด้อยสิทธิ) และหุ้นของผู้ถือหุ้นต่างชาติทั้งหมด เป็นหุ้นสามัญ ในการประชุมจัดตั้งบริษัทกุหลาบแก้ว มีมติให้หุ้นบุริมสิทธิ 10 หุ้น มีสิทธิออกเสียงในประชุมผู้ถือหุ้น 1 เสียง และจำกัดเงินปันผลของหุ้นบุริมสิทธิไว้ที่ร้อยละ 3 รวมสิทธิออกเสียงในที่ประชุมผู้ถือหุ้น ผู้ถือหุ้นสัญชาติไทยมีสิทธิออกเสียง 510 เสียง และผู้ถือหุ้นต่างชาติ 4,900 เสียง อำนาจตัดสินใจเบ็ดเสร็จจึงอยู่กับผู้ถือหุ้นต่างชาติ
ซีดาร์ โฮลดิ้งส์
บริษัท ซีดาร์ โฮลดิ้งส์
ทำให้ในทางกฎหมายแล้ว บริษัทซีดาร์ฯ เป็นนิติบุคคลสัญชาติไทย (มีบุคคลสัญชาติไทยถือหุ้นอยู่ 51%) แต่เมื่อดูเสียงผู้ถือหุ้นในการควบคุมการดำเนินงานของบริษัทแล้ว จะพบว่าเป็นสัดส่วนของต่างชาติถึง 90% ผ่านบริษัทไซเพรส 48.99% และกุหลาบแก้ว (ซึ่งอำนาจเบ็ดเสร็จในการตัดสินใจอยู่ที่ผู้ถือหุ้นต่างชาติ) 41.1%
แยกตึกชัย
แยกตึกชัย เป็นสี่แยกเป็นจุดตัดระหว่างถนนราชวิถีกับถนนพระราม 6 ในพื้นที่แขวงทุ่งพญาไท เขตราชเทวี กรุงเทพมหานคร โดยมีทางพิเศษศรีรัชผ่านอยู่ด้านบน
ชื่อ "ตึกชัย" นั้นมาจากชื่อของตึกแห่งหนึ่งของสถานสงเคราะห์เด็กหญิงบ้านราชวิถี หรือบ้านราชวิถี ที่ตั้งอยู่ใกล้บริเวณแยก มีชื่อว่า "ตึกชัย" ซึ่งมีชื่อมาจากอนุสาวรีย์ชัยสมรภูมิที่อยู่ใกล้เคียง เนื่องด้วยตึกชัยตั้งอยู่ในที่โล่งและกว้างขวาง มองเห็นได้ชัดเจน ผู้คนจึงนิยมเรียกชื่อทางแยกนี้ว่า แยกตึกชัย ตราบจนปัจจุบัน
เส้นเมริเดียนที่ 40 องศาตะวันออก
เส้นเมริเดียนที่ 40 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 40 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 140 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 40 องศาตะวันออกลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลแบเร็นตส์ ! scope="row" | 🇷🇺 ! scope="row" style="background:#b0e0e6;" | ทะเลขาว ! scope="row" | 🇷🇺 ! scope="row" style="background:#b0e0e6;" | ทะเลขาว ! scope="row" | 🇷🇺 ! scope="row" | 🇺🇦 ! scope="row" | 🇷🇺 ! scope="row" | 🇺🇦 ! scope="row" | 🇷🇺 ! scope="row" | 🇺🇦 ! scope="row" | 🇷🇺 ! scope="row" style="background:#b0e0e6;" | ทะเลดำ ! scope="row" | 🇹🇷 ! scope="row" | 🇸🇾 ! scope="row" | 🇮🇶 ! scope="row" | 🇸🇦 ! scope="row" style="background:#b0e0e6;" | ทะเลแดง ! scope="row" | 🇪🇷 ! scope="row" | 🇪🇹 ! scope="row" | 🇰🇪 ! scope="row" style="background:#b0e0e6;" | มหาสมุทรอินเดีย ! scope="row" | 🇹🇿 ! scope="row" | 🇲🇿 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
Touchardia
Touchardia เป็นสกุลของพืชดอกที่อยู่ในวงศ์ Urticaceae. มีเพียงสปีชีสเดียวคือ Touchardia latifolia Gaudich.
ถิ่นกำเนิดของมันคือ หมู่เกาะฮาวาย
ATC รหัส A06
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
A ทางเดินอาหารและกระบวนการสร้างและสลาย (Alimentary tract and metabolism)
77
77 (เจ็ดสิบเจ็ด) เป็นจำนวนธรรมชาติที่อยู่ถัดจาก 76 (เจ็ดสิบหก) และอยู่ก่อนหน้า 78 (เจ็ดสิบแปด)
ซัลฟามอกโซล
ซัลฟามอกโซล (Sulfamoxole) เป็นยาปฏิชีวนะในกลุ่มซัลฟานิลาไมด์
วอลเลย์บอลชายชิงแชมป์โลก รุ่นอายุไม่เกิน 23 ปี
วอลเลย์บอลชายชิงแชมป์โลก รุ่นอายุไม่เกิน 23 ปี (FIVB Volleyball Men's U23 World Championship) เป็นการแข่งขันวอลเลย์บอลระหว่างประเทศสำหรับประเภททีมชายที่อายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี)
การแข่งขันครั้งแรกจัดขึ้นในปี ค.ศ. 2013 ที่ อูเบร์ลังเดีย ประเทศบราซิล และการแข่งขันได้รับการจัดขึ้นทุก ๆ 2 ปี โดยการแข่งขันครั้งล่าสุดจัดขึ้นที่สหรัฐอาหรับเอมิเรตส์ ในเมืองดูไบ และทีมชนะเลิศคือทีมชาติรัสเซีย การแข่งขันชิงแชมป์โลกครั้งต่อไปจะจัดขึ้นที่ประเทศอียิปต์ ในปี ค.ศ. 2017
การแข่งขันที่คล้ายกันสำหรับประเภททีมหญิงคือ วอลเลย์บอลหญิงชิงแชมป์โลก รุ่นอายุไม่เกิน 23 ปี
ฟูมิโอะ คิชิดะ
ฟูมิโอะ คิชิดะ (เกิด 29 กรกฎาคม พ.ศ. 2500) เป็นนักการเมืองชาวญี่ปุ่น นายกรัฐมนตรีญี่ปุ่น และหัวหน้าพรรคพรรคเสรีประชาธิปไตยคนปัจจุบัน
ก่อนเข้าดำรงตำแหน่งนายกรัฐมนตรี คิชิดะเคยดำรงตำแหน่งรัฐมนตรีว่าการกระทรวงการต่างประเทศและรักษาการรัฐมนตรีว่าการกระทรวงป้องกันประเทศภายใต้นายกรัฐมนตรีอาเบะ เขาเป็นสมาชิกสภาผู้แทนราษฎรจากจังหวัดฮิโรชิมะ เขต 1 ในสภาผู้แทนราษฎร ตั้งแต่ พ.ศ. 2536
คิชิดะชนะการเลือกตั้งหัวหน้าพรรคเสรีประชาธิปไตยด้วยคะแนนร้อยละ 60.2 พร้อมสืบทอดตำแหน่งหัวหน้าพรรคและนายกรัฐมนตรีต่อจากโยชิฮิเดะ ซูงะเมื่อวันที่ 4 ตุลาคม พ.ศ. 2564
คิชิดะเกิดในครอบครัวนักการเมือง ในวัยเด็กเขาเข้าเรียนที่โรงเรียนประถมในนครนิวยอร์ก สหรัฐอเมริกา หลังจากเริ่มต้นอาชีพทางการเงิน คิชิดะเข้าสู่การเมืองและได้รับเลือกให้เป็นสมาชิกสภาผู้แทนราษฎรในปี พ.ศ. 2536 ในฐานะสมาชิกพรรคแอลดีพี คิชิดะได้รับการแต่งตั้งให้ดำรงตำแหน่งต่าง ๆ ในคณะรัฐมนตรีของชินโซ อาเบะและยาซูโอะ ฟูกูดะระหว่าง พ.ศ. 2550 ถึง 2551 ต่อมาเขาได้รับแต่งตั้งเป็นรัฐมนตรีกระทรวงการต่างประเทศใน พ.ศ. 2555 หลังจากที่นายกรัฐมนตรีชินโซ อาเบะได้รับเลือกเป็นนายกรัฐมนตรีอีกครั้ง คิชิดะดำรงตำแหน่งเป็นเวลาห้าปีถือเป็นรัฐมนตรีว่าการกระทรวงการต่างประเทศที่ดำรงตำแหน่งยาวนานที่สุดในประวัติศาสตร์ของญี่ปุ่น คิชิดะลาออกจากคณะรัฐมนตรีอาเบะใน พ.ศ. 2560 เพื่อเป็นหัวหน้าสภาวิจัยนโยบายของพรรคเสรีประชาธิปไตย (ญี่ปุ่น)
คิชิดะได้รับการพิจารณาว่าอาจจะสามารถเป็นนายกรัฐมนตรีในอนาคตมาอย่างยาวนาน แต่อย่างไรก็ตามในการสมัครรับเลือกตั้งผู้นำพรรค LDP ใน พ.ศ. 2563 คิชิดะพ่ายแพ้ให้กับ โยชิฮิเดะ ซูงะ แต่เขาก็ได้ลงสมัครชิงตำแหน่งหัวหน้าพรรคอีกครั้งใน พ.ศ. 2564 คราวนี้เขาชนะในรอบที่สองซึ่งมีคู่แข่งคือทาโร โคโนะ จากนั้นในวันที่ 4 ตุลาคม พ.ศ. 2564 คิชิดะได้รับการยืนยันให้เป็นนายกรัฐมนตรีโดยสภาแห่งชาติ และนำพรรค LDP ไปสู่ชัยชนะในการเลือกตั้งทั่วไป พ.ศ. 2564 ในเดือนเดียวกันนั้น
คิชิดะได้รับการวิเคราห์ว่าเขาเป็นคนหัวอนุรักษ์นิยมปานกลาง และระบุว่านโยบายของเขามุ่งเน้นไปที่ "โมเดลใหม่ของระบบทุนนิยม" โดยพยายามที่จะใช้นโยบายการกระจายความมั่งคั่งเพื่อขยายชนชั้นกลางในญี่ปุ่น ในด้านนโยบายต่างประเทศเขาได้เสริมสร้างความแข็งแกร่งให้กับการสนทนาจตุรภาคีว่าด้วยความมั่นคงอย่างต่อเนื่อง เพื่อบรรลุยุทธศาสตร์อินโด-แปซิฟิก ในปี พ.ศ. 2565 เขาได้มีคำสั่งให้คณะรัฐมนตรีเพิ่มงบประมาณทางทหารของญี่ปุ่นเป็นสองเท่าขึ้นเป็น 2% ของ GDP
การศึกษาและชีวิตในวัยเด็ก
ในวัยประถมเขาเข้าเรียนที่โรงเรียนประถม New York City Department of Education ในย่านเอล์มเฮิรสต์ เทศมณฑลควีนส์ รัฐนิวยอร์ก เขาได้เรียนที่นี่ก็เนื่องจากพ่อของเขาได้รับตำแหน่งงานในสหรัฐอเมริกาในขณะนั้น. ต่อมาเขาได้เข้าเรียนที่โรงเรียนประถมโคจิมาจิและโรงเรียนมัธยมต้นโคจิมาจิ คิชิดะจบการศึกษาจากโรงเรียนไคเซอะคาเดมีเป็นที่ซึ่งเขาได้เคยเล่นในทีมเบสบอล
หลังจากคิชิดะผิดหวังจากการถูกมหาวิทยาลัยโตเกียวปฏิเสธหลายครั้ง เขาได้เริ่มศึกษากฎหมายที่มหาวิทยาลัยวาเซดะ และจบการศึกษาจากมหาวิทยาลัยวาเซดะในปี พ.ศ. 2525 และเขาก็เป็นเพื่อนกับทาเคชิ อิวายะต่อมากลายเป็นนักการเมืองในอนาคต
อาชีพทางการเมือง
หลังจากที่คิชิดะทำงานที่ธนาคารเครดิตระยะยาวแห่งประเทศญี่ปุ่นซึ่งปัจจุบันยุติการให้บริการแล้ว เขาได้ทำงานต่อในฐานะเลขานุการของสมาชิกสภาผู้แทนราษฎร คิชิดะได้รับเลือกเข้าสู่สภาผู้แทนราษฎรในการเลือกตั้งทั่วไป พ.ศ. 2536โดยเป็นตัวแทนเขตที่ 1 จังหวัดฮิโรชิมะ
เขาดำรงตำแหน่งรัฐมนตรีกระทรวงกิจการโอกินาวะตั้งแต่ พ.ศ. 2550 ถึง 2551 เป็นครั้งแรกในสมัยรัฐมนตรีอาเบะ ต่อมาในสมัยยาซูโอะ ฟูกูดะเขาได้รับแต่งตั้งให้เป็นรัฐมนตรีรับผิดชอบกิจการผู้บริโภคและความปลอดภัยของอาหาร ต่อมา พ.ศ. 2551 คิชิดะได้เป็นรัฐมนตรีรับผิดชอบด้านวิทยาศาสตร์และเทคโนโลยีในคณะรัฐมนตรีฟูกูดะ
คิชิดะมีความใกล้ชิดกับมาโกโตะ โคงะซึ่งเป็นผู้นำกลุ่มโคจิไคซึ่งเป็นหนึ่งในกลุ่มที่เก่าแก่ที่สุดในพรรคเสรีประชาธิปไตย และเขาก็ได้เป็นหัวหน้ากลุ่มดังกล่าวในเดือนตุลาคม พ.ศ. 2555 หลังจากที่มาโกโตะ โคงะประกาศวางมือทางการเมือง
ในสมัยรัฐบาลอาเบะ
เมื่อวันที่ 26 ธันวาคม พ.ศ. 2555 หลังจากพรรคพรรคเสรีประชาธิปไตยได้รับชัยชนะในการเลือกตั้งทั่วไป พ.ศ. 2555 คิชิดะได้รับเลือกให้เป็นรัฐมนตรีว่าการกระทรวงการต่างประเทศในคณะรัฐมนตรีของนายกรัฐมนตรีชินโซ อาเบะ
เขากลายเป็นรัฐมนตรีว่าการกระทรวงการต่างประเทศที่ดำรงตำแหน่งยาวนานที่สุดของญี่ปุ่นหลังสงคราม แซงหน้าชินทาโระ อาเบะซึ่งเป็นบิดาของนายกรัฐมนตรีชินโซ อาเบะ เขามีส่วนสำคัญในการจัดการ การเยือนฮิโรชิมะครั้งประวัติศาสตร์ของบารัก โอบามาในเดือนพฤษภาคม พ.ศ. 2559 ต่อมาเขาได้รับความสนใจอีกครั้งจากการปรากฏตัวร่วมกับนักแสดงตลกคาซึฮิโตะ โคซากะเพื่อโปรโมตโครงการของสหประชาชาติ
Tinomiscium
Tinomiscium เป็นสกุลของพืชดอกที่อยู่ในวงศ์ Menispermaceae.
ถิ่นกำเนิดของมันคือ เขตร้อนและเขตอบอุ่นของทวีปเอเชีย
สปีชีส์ในสกุล ได้แก่:
ATC รหัส A08
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
A ทางเดินอาหารและกระบวนการสร้างและสลาย (Alimentary tract and metabolism)
มุฮัมมัด ฮุซัยน์ ฏ็อนฏอวี
มุฮัมมัด ฮุซัยน์ ฏ็อนฏอวี ซุลัยมาน (محمد حسين طنطاوي سليمان, ; 31 ตุลาคม ค.ศ. 1935 - 21 กันยายน ค.ศ. 2021) เป็นจอมพลและนักการเมืองชาวอียิปต์ เขาเป็นผู้บัญชาการทหารของกองทัพอียิปต์ และเป็นประมุขแห่งรัฐโดยพฤตินัยของสภาสูงสุดแห่งกองทัพ จากการขับประธานาธิบดี ฮุสนี มุบาร็อก ออกจากตำแหน่งในวันที่ 11 กุมมภาพันธ์ ค.ศ. 2011 จนกระทั่งมาการแต่งตั้งมุฮัมมัด มุรซี เป็นประธานาธิบดีอียิปต์ในวันที่ 30 มิถุนายน ค.ศ. 2012 ฏ็อนฏอวีเคยดำรงตำแหน่งรัฐมนตรีว่าการกระทรวงกลาโหมใน ค.ศ. 1991 จนกระทั่งมุรซีให้เขาเกษียณในวันที่ 12 สิงหาคม ค.ศ. 2012
หลังเจ็บป่วยไปได้ระยะหนึ่ง ฏ็อนฏอวีเสียชีวิตในวันที่ 21 กันยายน ค.ศ. 2021
ประเทศบอสเนียและเฮอร์เซโกวีนาในโอลิมปิก
ประเทศบอสเนียและเฮอร์เซโกวีนา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1992 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศบอสเนียและเฮอร์เซโกวีนา คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BIH
นับตั้งแต่ประเทศบอสเนียและเฮอร์เซโกวีนาส่งนักกีฬาเข้าร่วมการแข่งขันโอลิมปิกครั้งแรก นักกีฬาบอสเนียและเฮอร์เซโกวีนายังไม่เคยได้รับเหรียญรางวัลจากกีฬาโอลิมปิก
ซัลฟาไดเมโทซีน
ซัลฟาไดเมโทซีน (Sulfadimethoxine) เป็นยาปฏิชีวนะประเภทซัลฟานาไมด์
กีฬาฟันดาบในโอลิมปิกฤดูร้อน 2008
การแข่งขันฟันดาบในโอลิมปิกฤดูร้อน 2008 เป็นการแข่งขันกีฬาฟันดาบในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-17 สิงหาคม พ.ศ. 2551 ณ สนาม Olympic Green Convention Center มีการแข่งขันทั้งหมด 10 รายการ
กฎการอนุรักษ์
กฎการอนุรักษ์ (Conservation Laws) ในเชิงฟิสิกส์กล่าวถึงปริมาณบางอย่างในระบบปิด ซึ่งมีค่าคงที่ไม่ว่าระบบจะเกิดการเปลี่ยนแปลงใด ๆ ตัวอย่างของกฎการอนุรักษ์ซึ่งเป็นจริงเสมอได้แก่
นอกจากนี้ ยังมีกฎการอนุรักษ์ซึ่งเป็นจริงในกรณีพิเศษบางกรณี เช่น กรณีที่ความเร็วที่เกี่ยวข้องมีค่าต่ำ หรือ เป็นจริงในช่วงเวลาสั้น ๆ หรือ เป็นจริงเฉพาะกับบางอันตรกิริยาเท่านั้น ตัวอย่างเช่น
หลักปรัชญาที่เกี่ยวข้องกับกฎการอนุรักษ์
แนวความคิดที่ว่าบางสิ่งนั้นไม่เคยเปลี่ยนแปลงไม่ว่าโลกหรือจักรวาลจะเปลี่ยนไปอย่างไร เป็นแรงบันดาลใจของนักคิดและนักวิทยาศาสตร์มาเป็นเวลานาน
ปริมาณที่คงที่เหล่านี้ ดูจะมีความหมายสำคัญมากกว่าปริมาณทางฟิสิกส์อื่น ๆ จนบางคนอาจเรียกว่าเป็นปริมาณซึ่งบ่งบอก 'ความเป็นจริงทางฟิสิกส์' ทีเดียว กฎการอนุรักษ์ทั้งหลายเพิ่มความเรียบง่ายให้โครงสร้างของทฤษฎีทางฟิสิกส์ และเป็นพื้นฐานสำคัญของการแก้สมการทางฟิสิกส์จำนวนมาก
Tanquana
Tanquana เป็นสกุลของพืชดอกที่อยู่ในวงศ์ Aizoaceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
วัดหิรัญญาราม (จังหวัดพิจิตร)
วัดหิรัญญาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านเก่า ในตำบลบางคลาน อำเภอโพทะเล จังหวัดพิจิตร
วัดหิรัญญาราม แต่ชาวบ้านมักเรียกว่า วัดบางคลาน หรือ วัดวังตะโก บ้างเรียกกันว่า วัดหลวงพ่อเงินบางคลาน ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514
วัดหิรัญญารามเป็นวัดที่หลวงพ่อเงิน พุทฺธโชติสร้างขึ้น สาเหตุที่หลวงพ่อเงินสร้างวัดนี้ขึ้นมาเพราะท่านได้พิจารณาเห็นว่าเป็นสถานที่สงบและอยู่ไม่ไกล จากแหล่งชุมชนนักเหมาะที่จะเป็นสถานที่เจริญวิปัสสนากรรมฐาน ทั้งนี้เพราะสภาพพื้นที่สมัยนั้นเป็นป่าทึบและมีสัตว์ร้ายนานาชนิด อาศัยอยู่เป็นจำนวนมาก สภาพเดิมของวัดเริ่มเป็นเพียงสำนักสงฆ์ มีกุฏิหลังคามุงแฝกอย่าง ง่าย ๆ เพียง 1 หลัง เมื่อหลวงพ่อเงินมาจำพรรษาและสร้างวัดนี้ ท่านนำต้นโพธิ์มา 1 ต้น จากวัดคงคาราม
สิ่งก่อสร้างภายในวัดมีพิพิธภัณฑ์นครไชยบวร เป็นพิพิธภัณฑ์รูปมณฑป 2 ชั้น ชั้นบนประดิษฐานรูปหล่อเท่าองค์จริงของหลวงพ่อเงิน ชั้นล่างเป็นที่แสดงโบราณวัตถุต่าง ๆ ที่ทางวัดได้สะสมไว้ โดยส่วนใหญ่จะเป็นวัตถุที่มีผู้นำมาถวาย เช่น พระพุทธรูป พระพิมพ์ เครื่องปั้นดินเผา ฯลฯ
อักษรเซลติเบเรียน
อักษรเซลติเบเรียน พัฒนามาจากอักษรไอบีเรีย พบจารึกอักษรนี้มีอายุราว 57 ปีก่อนพุทธศักราช - พ.ศ. 443 ถูกแทนที่ด้วยอักษรละติน เมื่อชาวโรมันเข้ามาปกครองคาบสมุทรไอบีเรีย ส่วนใหญ่ใช้ในศาสนาดรูอิก
ลักษณะ
โดยทั่วไป เป็นอักษรพยางค์ บางส่วนมีลักษณะของการแบ่งเป็น สระ-พยัญชนะ
ไซร์เออเรเคิดส์
ไซร์เออเรเคิดส์ (Sire Records) เป็นเครื่องหมายการค้าในการับนทึกเสียงที่ยังเหลือในปัจจุบัน ก่อตั้งเมื่อ พ.ศ. 2509
ในปี 2009 ไซร์และ อิเล็กตรา ซึ่ง เป็นค่ายเพลงในเครือ วอร์เนอร์มิวสิกกรุปเข้ามาบล็อกหรือปิดกั้นวิดีโอบนยูทูบที่อยู่ภายใต้สังกัด หรือออกจำหน่ายภายใต้สัญญาของ วอร์เนอร์มิวสิกกรุ๊ป โดยระบุเป็นการละเมิดลิขสิทธิ์ การบล็อกที่เกิดขึ้นมีผลต่อศิลปินภายใต้สังกดเพลงที่เป็นเจ้าของหรือจัดจำหน่ายโดยวอร์เนอร์มิวสิกกรุ๊ป
กอริลลาซ
กอริลลาซ (Gorillaz) เป็นวงประเภทเวอร์ชวลแบนด์ สร้างสรรค์โดย เดม่อน อัลบาร์น แห่งวงอัลเทอร์เนทีฟอย่างเบลอ และเจมี อิวเล็ตต์ ผู้ร่วมสร้างสรรค์การ์ตูน แทงก์เกิร์ล โดยวงมีสมาชิกเป็นการ์ตูนแอนิเมชัน ประกอบด้วย ทูดี, เมอร์ด็อก, นูเดิล และรัสเซล วงได้ร่วมงานกับนักดนตรีหลายคน ซึ่งอัลบาร์นเป็นสมาชิกดนตรีถาวรของวง แนวเพลงของพวกเขาส่วนใหญ่เป็นอัลเทอร์เนทีฟร็อก, แต่ก็ได้รับอิทธิพลจากเพลง บริตป็อป, ดั๊บ และดนตรีป็อป
กองทัพแห่งชาติกะเหรี่ยงแดง
กองทัพแห่งชาติกะเหรี่ยงแดง (Karenni National Army) ก่อตั้งขึ้นเมื่อเดือนสิงหาคม พ.ศ. 2491 ผู้นำคือ ซอ มอเรห์ มีเป้าหมายเพื่อต่อต้านการยึดครองรัฐกะยาของพม่า โดยอ้างสิทธิ์ตามสนธิสัญญาฉบับ พ.ศ. 2418 ต่อมากลุ่มได้เปลี่ยนชื่อเป็นพรรคก้าวหน้าแห่งชาติกะเหรี่ยงแดง (Karenni National Progressive Party; KNPP) เมื่อ พ.ศ. 2500 กลุ่ม KNPP เจรจาตกลงหยุดยิงด้วยวาจากับกองทัพพม่าเมื่อเดือนมีนาคม พ.ศ. 2538 แต่การตกลงในรายละเอียดของการเจรจาครั้งนี้ล้มเหลวเพราะการแบ่งปันผลประโยชน์ระหว่าง KNPP กับรัฐบาลพม่าไม่ลงตัว จึงเกิดการสู้รบกันอีกครั้งตั้งแต่เดือนมิถุนายน พ.ศ. 2538
Tarennoidea
ถิ่นกำเนิดของมันคือ เอเชียเขตร้อนและกึ่งเขตร้อนถึงออสเตรเลียเหนือ
สปีชีส์ในสกุล ได้แก่:
มหาวิทยาลัยราชภัฏภูเก็ต
มหาวิทยาลัยราชภัฏภูเก็ต (Phuket Rajabhat University) ตั้งอยู่ ณ ต.รัษฎา อ.เมือง จังหวัดภูเก็ต บนที่ดินเนื้อที่ประมาณ 354 ไร่ 78 ตารางวา ซึ่งเดิมเป็นที่ดินขององค์การบริหารส่วนจังหวัดภูเก็ต 78 ไร่ ที่ดินที่ได้รับบริจาคจากขุนเลิศโภคารักษ์และทายาท 273 ไร่ และได้รับบริจาคจากนายโสภณ เอกวานิช 3 ไร่ 78 ตารางวา โดยจัดการศึกษาแบ่งเป็นภาคปกติ คือ ระดับปริญญาตรี (จันทร์ -ศุกร์) และระดับปริญาตรี (เสาร์ -อาทิตย์) และภาคพิเศษ ได้แก่ ระดับประกาศนียบัตรบัณฑิต ระดับประกาศนียบัตรบัณฑิตชั้นสูง ระดับปริญญาโท และระดับปริญญาเอก
ประวัติ
เดิม มหาวิทยาลัยราชภัฏภูเก็ต เป็น วิทยาลัยครูภูเก็ต สถาปนาขึ้นเมื่อปี พ.ศ. 2514 ซึ่งมีความเป็นมาดังนี้
รายนามหัวหน้าสถานศึกษา
ตั้งแต่เริ่มสถาปนาวิทยาลัยครูภูเก็ตในปี พ.ศ. 2514 จนถึงปัจจุบัน มีผู้บริหารสถานศึกษาในตำแหน่งอาจารย์ใหญ่ ผู้อำนวยการ อธิการ และอธิการบดี ตามลำดับดังนี้
รายนามนายกสภามหาวิทยาลัย
ตั้งแต่สถาปนามหาวิทยาลัยในปี พ.ศ. 2514 มหาวิทยาลัยราชภัฏภูเก็ต มีนายกสภามหาวิทยาลัย ตามลำดับดังนี้
หน่วยงาน
ปัจจุบันมี 5 คณะ 4 สำนัก 1 สถาบัน 1 วิทยาลัย ดังนี้
1. สำนักงานอธิการบดี
2. คณะครุศาสตร์
3. คณะวิทยาศาสตร์และเทคโนโลยี
4. คณะมนุษยศาสตร์และสังคมศาสตร์
5. คณะวิทยาการจัดการ
6. คณะเทคโนโลยีการเกษตร
7. วิทยาลัยการท่องเที่ยวนานาชาติ
8. สถาบันวิจัยและพัฒนา
9. สำนักส่งเสริมวิชาการและงานทะเบียน
11. สำนักวิทยบริการและเทคโนโลยีสารสนเทศ
หลักสูตรในระดับปริญญาตรี
ปัจจุบันมหาวิทยาลัยราชภัฏภูเก็ต มี 11 หลักสูตร ดังนี้
1. หลักสูตรครุศาสตรบัณฑิต (ค.บ.)
2. หลักสูตรศิลปศาสตรบัณฑิต (ศศ.บ.)
3. หลักสูตรวิทยาศาสตรบัณฑิต (วท.บ.)
4. หลักสูตรบริหารธุรกิจบัณฑิต (บธ.บ.)
5. หลักสูตรรัฐประศาสนศาสตรบัณฑิต (รป.บ.)
6. หลักสูตรเทคโนโลยีบัณฑิต (ทล.บ.)
7. หลักสูตรนิติศาสตรบัณฑิต (น.บ.)
8. หลักสูตรบัญชีบัณฑิต (บช.บ.)
9. หลักสูตรนิเทศศาสตรบัณฑิต (นศ.บ.)
10. หลักสูตรศิลปกรรมศาสตรบัณฑิต (ศป.บ.)
11. หลักสูตรสาธารณสุขศาสตรบัณฑิต (ส.บ.)
ระดับบัณฑิตศึกษา
เป็นการศึกษาระดับปริญาโท (มหาบัณฑิต) และปริญญาเอก (ดุษฎีบัณฑิต)
1. บริหารธุรกิจดุษฎีบัณฑิต สาขาการจัดการ
2. รัฐประศาสนศาสตรดุษฎีบัณฑิต สาขาวิชารัฐประศาสนศาสตร์
3. ครุศาสตร์มหาบัณฑิต สาขาวิชาการบริหารการศึกษา
4. วิทยาศาสตรมหาบัณฑิต สาขาวิชาการจัดการสิ่งแวดล้อม และสาขาวิชาเคมีผลิตภัณฑ์
5. บริหารธุรกิจมหาบัณฑิต กลุ่มวิชาการตลาด การจัดการทั่วไป การจัดการเทคโนโลยีสารสนเทศ การจัดการการเงิน และการจัดการอุตสาหกรรมท่องเที่ยวและบริการ
6. รัฐประศาสนศาสตร์มหาบัณฑิต สาขาวิชารัฐประศาสตร์
มหาวิทยาลัยราชภัฏภูเก็ต จังหวัดตรัง และจังหวัดกระบี่
เป็นโครงการจัดการศึกษาสำหรับบุคคลทั่วไป ปรับปรุงจากโครงการจัดการศึกษาสำหรับบุคคลประจำการ (กศ.บป.) และโครงการให้การศึกษาและฝึกอมรบครูและบุคคลากรทางการศึกษาประจำการ (อคป.) ที่มีอยู่เดิม เปิดสอน 7 หลักสูตร ที่จังหวัดตรัง และจังหวัดกระบี่ ดังนี้
1. หลักสูตรศิลปศาสตรบัณฑิต (ศศ.บ.)
2. หลักสูตรวิทยาศาสตรบัณฑิต (วท.บ.)
3. หลักสูตรบริหารธุรกิจบัณฑิต (บธ.บ.)
4. หลักสูตรรัฐประศาสนศาสตรบัณฑิต (รป.บ.)
5. หลักสูตรนิติศาสตรบัณฑิต (น.บ.)
6. หลักสูตรบัญชีบัณฑิต (บช.บ.)
7. หลักสูตรนิเทศศาสตรบัณฑิต (นศ.บ.)
Tateishia
Tateishia เป็นสกุลของพืชดอกที่อยู่ในวงศ์ Fabaceae.
สปีชีส์ในสกุล ได้แก่:
แม่น้ำเดากาวา
เดากาวา (Daugava; Daugova; Düna) หรือ ดวีนาตะวันตก (Западная Двина; Заходняя Дзвіна; Vēna; Väina; Väinäjoki) เป็นแม่น้ำที่ไหลในทิวเขาวัลได (Valdai Hills) ไหลผ่านประเทศรัสเซีย ประเทศเบลารุส และประเทศลัตเวีย และไหลลงอ่าวรีกา แม่น้ำมีความยาว 1,020 กิโลเมตร ในจำนวนนี้อยู่ในลัตเวีย 352 กิโลเมตร และอยู่ในรัสเซีย 325 กิโลเมตร
ศัพทมูลวิทยา
ตาม พจนานุกรมศัพทมูลวิทยา ของมัคส์ ฟัสเนอร์ นั้น เป็นที่ชัดเจนว่าภูมินาม Dvina ไม่ได้มีต้นตอมาจากภาษาตระกูลยูรัล และอาจมาจากคำอินโด-ยูโรเปียนคำหนึ่งในอดีตที่แปลว่า แม่น้ำ หรือ ลำธาร ชื่อ Dvina มีความคล้ายคลึงกับชื่อ Danuvius ซึ่งแผลงมาจากคำอินโด-ยูโรเปียนดั้งเดิมว่า *dānu แปลว่า "แม่น้ำใหญ่"
ส่วนชื่อในภาษากลุ่มฟินโน-ยูกริกอย่าง Vēna (ภาษาลิโวเนีย), Väinajogi (ภาษาเอสโตเนีย) และ Väinäjoki (ภาษาฟินแลนด์) นั้น ทั้งหมดมีรากศัพท์มาจากคำฟินนิกดั้งเดิมว่า *väin แปลว่า "แม่น้ำขนาดใหญ่ที่ไหลอย่างสงบ"
กองทัพเมิงไต
กองทัพเมิงไต (မိုင်းတိုင်းတပ်မတော်; Mong Tai Army, MTA) เป็นหน่วยงานทางทหารของสภาปฏิวัติไต ที่เกิดจากการรวมตัวของสหกองทัพปฏิวัติรัฐฉาน กองทัพรัฐฉานภาคใต้และกองทัพสหฉานเมื่อ พ.ศ. 2528 หลังจากการรวมตัวกัน ขุนส่าซึ่งเป็นอดีตผู้นำของกองทัพสหฉานกลายเป็นผู้มีอิทธิพลและควบคุมกองทัพเมิงไตได้
กองบัญชาการของกองทัพเมิงไตตั้งอยู่ในHo Mong (Homein), Langkho District หมู่บ้านที่อยู่ใกล้กับชายแดนจังหวัดแม่ฮ่องสอน
กองทัพเมิงไตเป็นหน่วยงานทางทหารของไทใหญ่ที่มีประสิทธิภาพมากที่สุด มีฐานที่มั่นตลอดแนวพรมแดนไทย-พม่า บริเวณ จ.เชียงรายและ จ.เชียงใหม่ กองทัพภายใต้การนำของขุนส่ามีบทบาทในการผลิตและค้ายาเสพติดทำให้ภาพพจน์ขององค์กรไม่สู้ดี ความแตกแยกภายในกองทัพเริ่มเกิดขึ้นเมื่อ พ.ศ. 2538 พันโทก้านยอดแยกตัวออกไปเมื่อ 6 มิถุนายน พ.ศ. 2538 ทำให้ขุนส่าเริ่มติดต่อกับรัฐบาลพม่าเพื่อวางอาวุธ จน กองทัพเมิงไตประกาศวางอาวุธเมื่อ 31 ธันวาคม พ.ศ. 2538 กลุ่มที่ไม่พอใจ เช่นกลุ่มของเจ้ายอดศึก ได้แยกตัวออกไปตั้งกองกำลังของตนเองเพื่อต่อสู้กับพม่าต่อไป
มิถุนา ภู่ทอง
มิถุนา ภู่ทอง (មិថុនា ភូថង, มิถุนา ภูทง) เป็นนักการเมืองหญิงชาวกัมพูชา ขึ้นดำรงตำแหน่งเป็นผู้ว่าราชการจังหวัดเกาะกงตั้งแต่ พ.ศ. 2560 ถือเป็นผู้ราชการจังหวัดที่มีอายุน้อยที่สุดและเป็นผู้ว่าราชการจังหวัดหญิงคนแรกของประเทศกัมพูชา เธอเป็นบุตรสาวของยุทธ ภู่ทอง อดีตผู้ว่าราชการจังหวัดไพรแวงและจังหวัดเกาะกง  และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา
ประวัติ
มิถุนา ภู่ทอง เกิดในครอบครัวเชื้อสายไทยจากจังหวัดเกาะกง เป็นบุตรสาวจากบุตรทั้งหมดสี่คนของยุทธ ภู่ทอง อดีตผู้ว่าราชการจังหวัดไพรแวง และจังหวัดเกาะกง กับสมศรี ภู่ทอง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา   มิถุนาสำเร็จการศึกษาจากมหาวิทยาลัยราชภัฏรำไพพรรณี จังหวัดจันทบุรี ประเทศไทย และสำเร็จการศึกษาจากวิทยาลัยการทัพบกสหรัฐ สหรัฐ  ด้านชีวิตส่วนตัว เธอสมรสและมีบุตรแล้ว
การทำงาน
หลังสำเร็จการศึกษา มิถุนาได้กลับมาช่วยงานของบิดาที่เกาะกง แล้วได้รับเลือกให้เป็นสมาชิกสภาจังหวัดเกาะกง หลังจากนั้นเธอได้รับการแต่งตั้งเป็นรองผู้ว่าราชการจังหวัดเกาะกงช่วงกลาง พ.ศ. 2559 คู่กับไพฑูรย์ พราหมณ์เกษร ซึ่งเป็นชาวไทยเกาะกงเช่นกัน กระทั่งการเลือกตั้งท้องถิ่นใน พ.ศ. 2560 มิถุนาก็ได้รับการแต่งตั้งให้เป็นผู้ว่าราชการเกาะกง ถือเป็นผู้ว่าราชการจังหวัดที่เป็นเพศหญิงคนแรก และเป็นผู้ว่าราชการจังหวัดที่มีอายุน้อยที่สุด ซึ่งในขณะนั้นเธอมีอายุได้ 38 ปี ชำ บุนเทต นักวิเคราะห์การเมืองชาวจังหวัดเกาะกงแสดงความเห็นว่า "[การขึ้นดำรงตำแหน่งของมิถุนา] สร้างความหวังมากมายให้กับชาวเกาะกง"